# **DECIZIA ETAPEI DE ÎNCADRARE**

## Nr. din .08.2017

Ca urmare a solicitării de emitere a acordului de mediu adresate de **SC MARTISORUL COM SRL**, cu sediul în Str. CENTRU, Nr. 551, Cacica , Judetul Suceava, , înregistrată la APM Suceava cu nr. 7978/25.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.08.2017, că proiectul CONSTRUIRE SAT DE VACANTA MARTISORUL CACICA propus a fi amplasat în com. Cacica nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 12, lit. c – sate de vacanta si complexuri hoteliere in afara zonelor urbane si amenajarile aferente ;

 In conformitate cu criteriile din anexa nr. 3 la Hotărârea Guvernului nr. 445/2009:

**1. Caracteristicile proiectului:**

a) *mărimea proiectului*

Terenul in suprafata de 4000 mp pe care se va realiza investitia este proprietatea beneficiarului și este amplasat partial intravilan-partial extravilanul conunei Cacica, folosinta actual a terenului fiind faneata.

Satul de vacant propus este alcatuit din trei vile cu P+1E, o vila cu D+P+1E, o constructie cu spatii commune care cuprinde: spatiu de alimentatie publica pentru servit masa ( 72 locuri la mese), spatii comerciale pentru vanzare de legume/fructe si produse alimentare preambalate, spatiu cu desfacere obiecte de artizanat, articole sportive, ziare, etc, o tiroliana si un teren de minigolf.

Vilele 1, 2, 3, 4 vor avea un numar de 72 locuri de cazare, fiind formate din 6 camere /vila, cu trei locuri /camera. Sunt prevazute alei de acces de 7,0 m latime si respectiv 3,5m si o parcare cu 12 locuri.

 Pentru agrement s-au propus: un spatiu acoperit pentru tenis de masa, un spatiu de joaca pentru copii la demisolul vilei nr. 4, tiroliana care va avea o lungime de 13,5m si va fi folosita de copii, terenul de minigolf cu o suprafata de 50mp care este format din doua piste in aer liber.

Incinta satului de vacanta va fi imprejmuita cu gard din lemn cu fundatii si elevatii din beton armat.

b) *cumularea cu alte proiecte* – nu este cazul;

c) *utilizarea resurselor naturale*: se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie;

Mod de asigurare a utilităţilor:

 1.Alimentarea cu apă se va face de la un put forat cu adancimea de cca. 80m, care va fi echipat cu o pompa submersibila. Din rezervorul de 8mc apa va fi distribuita la toate obiectivele din incinta printr-o retea de conducte din polietilena cu o lungime totala de 185m. .

2.Apele uzate menajere vor fi colectate printr-o retea de conducte cu lungimea de 68m, trecute printr-o statie de epurare , dupa care epurate vor fi evacuate in pr. Cacica.

3.Alimentarea cu energie electrică se va realiza prin racord la reţeaua electrică a loc. Cacica.

4.Alimentarea cu energia termică : apa calda menajera va fi asigurata de cate un boiler cu volum de 500l, montat la parter, cu panouri solare amplasate pe acoperisuri.

 Incalzirea spatiilor interioare se va face cu o pompa de caldura.

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite; Prin destinația lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia. Pentru realizarea investiției nu se vor introduce substanțe poluante în sol şi nu se va modifica structura sau tipul solului. Analizând sursele de poluare a apelor şi modul de evacuare a acestora, la realizarea investiției nu vor exista pericole majore de poluare a factorului de mediu apă, iar efectul cumulat al activitatii care se desfasoara in perimetru și al celei propuse asupra factorului de mediu apă poate fi considerat nesemnificativ. Prin funcționarea ei, investiția propusă, nu este generatoare de poluanți asupra factorilor de mediu. In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul cumulat al investiției existente precum și a proiectului propus asupra factorilor de mediu poate fi considerat nesemnificativ

f)*riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 34/30.05.2017, terenul este situat partial in intravilan-partial extravilan sat Cacica, comuna . Destinația: Sat de vacanta Martisorul Cacica.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul.

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în loc. Cacica.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul

**Condiţiile de realizare a proiectului:**

a)Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria comunei Cacica.

b)conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c)se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d)se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e)întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

 f)utilajele de construcţii se vor alimenta cu carburanţi numai de la staţii de distribuţie carburanţi autorizate;

 g) mijloacele de transport vor fi asigurate astfel încât să nu existe pierderi de material sau deşeuri în timpul transportului;

 h)întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

 i)se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 j)nivelul de zgomot generat de desfăşurarea lucrărilor se va încadra în prevederile SR 10009/2017 – acustica- limite admisibile ale nivelului de zgomot din mediul ambiant

 k)se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

 l)la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

m)se vor obţine toate avizele prevăzute în certificatul de urbanism, precum și avizul de gospodărirea apelor emis de Sistemul de Gospodărirea Apelor.

 **n)La finalizarea investiţiei titularul are obligaţia de a solicita emiterea autorizaţiei de** **mediu.**

Prezenta decizie este valabilă pe toată perioada punerii în aplicare a proiectului, în condițiile în care nu intervin modificări ale datelor care au stat la baza emiterii lui

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Ing. Angela Ignatescu**